फल का रस इस्तेमाल कर के दूसरे नुस्खों से
ऐसे कई सारे फलों के रस है जिनसे केले के टुकड़े भूरे नहीं होंगे | आप ताज़ा रस ले सकते है या किसी दूकान से खरीद सकते है — इससे कोई फर्क नहीं पड़ता | अपनी रस बनाने की पुस्तक में देखे अगर आप खुद रस निकालना चाहते है | किसी भी तरह से, आप को ज्यादा नहीं चाहिये होगा — आधा कप या इतना काफी होगा 1-2 केलों के लिए |   नींबू का रस सबसे ज्यादा ज़ाना-माना रस है फलों को भूरा होने से बचाने के लिए | यह केलों पर भी उतना ही कारगर है जितना कि सेबों पर |हालाँकि, कई सारे और भी रस है, जिनमे शामिल है: लाइम (हरा नींबू) का रस संतरे का रस डिब्बाबंद अनानास का रस डिब्बाबंद या ताज़ा ग्रेपफ्रूट (लाल संतरा) का रस सेब का रस ऐसा करने के लिए, आप रस को कटे केलों पर छिड़क सकते है या केलों के टुकड़ों को रस में डाल सकते है | आप कटे केलों को रस में डुबो भी सकते है और इन्हें रस में कुछ मिनटों के लिए छोड़ दे, ताकि वे थोड़ा सा रस सोख ले | इससे वे ताज़ा दिखेंगे पर इससे उनका स्वाद सामान्य से थोड़ा ज्यादा बदल जायेगा |  केलों पर रस लगाने का दूसरा तेज़ तरीका है कि उन्हें रस के साथ एक बंद प्लास्टिक के थैले में डाल दे और आराम से थैले को कुछ एक बार हिला ले | केलों के स्वाद को कम से कम बदलने के लिए, रस कम इस्तेमाल करे या उसे एक छिड़काव करने वाली बोतल में डाले और कटे केलों पर छिड़क दे | एक बार रस में भिगोने के बाद, केले कई देर बाद भूरा होना शुरू होंगे | आप कटे केले कच्चे खा रहे हो या उनसे एक पाई (केक जैसा), फल कबाब, एक पार्फे (अंडे, फल, क्रीम आदि से बना), या एक फल सलाद बना रहे हो, आप अपने केलों पर विश्वास कर सकते है कि वे भोजन के अंत तक ताज़ा ही दिखेंगे | वे फ्रिज में रखें  बिना भी एक प्लास्टिक के डिब्बे में कुछ घंटों के लिए ताज़ा रहेंगे — दिन के बंधे खाने के लिए उपयुक्त | फल के रस के साथ भी, कटे केलों को एक दिन में खत्म कर ले | फ्रिज के ठन्डे तापमान की वज़ह से केले के छिलके भूरे हो सकते है, पर अगर आप को इससे कोई दिक्कत नहीं है, तो अन्दर से केला ताज़ा ही रहेगा | अगर आप कटे केलों को फ्रिज में रख रहे है, तो उन्हें किसी एयरटाइट (जिसमे से हवा आ-जा न सके) डिब्बे में ही रखे जिसमे कि कम से कम हवा हो | अगर आप के कटे केले पहले ही भूरे हो चुके है, तब भी कोई बात नही | आप भूरे हो चुके केलों के टुकड़ों को हल्का करने के लिए उन्हें डिब्बाबंद अनानास या ग्रेपफ्रूट के रस में 10-15 मिनट तक भिगो कर रख सकते है | वे पूरी तरह से तो अपने हल्के पीले रंग में नहीं आयेंगे, पर वे ज्यादा ताज़ा दिखेंगे और ज्यादा स्वादिष्ट भी | फल का रस ही इकलौती चीज नहीं है जिससे केले भूरे होने से बच जाये | उदाहरण के लिए, सोडा पानी और क्लब सोडा कटे फलों को ताज़ा रखने के लिए जाने जाते है |  सबसे अच्छी बात, इनसे केलों का स्वाद भी नहीं बदलता | इन्हें वैसे ही इस्तेमाल करे जैसे कि आप फलों का रस इस्तेमाल करते, परोसने या रखने से पहले, सोडा पानी में कटे केलों को डुबो दे | यह निश्चित करे कि आप सिर्फ़ सोडा पानी या क्लब सोडा ही इस्तेमाल करे | टॉनिक पानी, जो कि इन जैसा ही दिखता है, तेज़ ज़ायके वाला होता है और केलों के साथ नहीं जाता है | नल का पानी उतना कामयाब नहीं है, जितना कि फल का रस या इस लेख के दुसरे तरल, पर यह कुछ ऐसा है जो हमेशा उपलब्ध होता है और बुनियादी तौर पर मुफ्त है |इसे भी, फलों के रस की तरह इस्तेमाल करे: मनचाहे तरीके से इस्तेमाल करने  से पहले कटे केलों को पानी में भिगो दे | सिट्रिक एसिड (वही रसायन जिसकी वज़ह से नींबू जैसे फल खट्टे होते है) शुद्ध रूप में डिब्बाबंद खाने में इस्तेमाल करने  के लिए बेचा जाता है | इस रूप में, यह ख़ास तौर से फलों को भूरा होने से बचाने के लिए इस्तेमाल होता है | हालाँकि शुद्ध सिट्रिक एसिड मिलना काफी मुश्किल होता है | आप को यह किसी पोष्टिक आहार की दुकान में या किसी हार्डवेयर की दुकान में मिल सकता है | खुशकिस्मती से, यह ज्यादा महंगा नहीं है — एक छोटी बोतल के लिए 600 रुपये से भी कम | सिट्रिक एसिड का इस्तेमाल करने के लिए, तीन छोटी चम्मच एक कप पानी में डाले और मिलाये | कटे केलों को इस घोल में सामान्य की तरह डाल दे | बिना पानी मिला के इस एसिड का इस्तेमाल न करे, क्योंकि यह काफी ज्यादा खट्टा होता है | फल को ताज़ा रखने के लिए सिरका भी सिट्रिक अम्ल की तरह इस्तेमाल किया जा सकता है | हालाँकि, इसके तेज़ खट्टेपन की वज़ह से इसमें पानी मिलाना ज़रूरी होता है | सिट्रिक अम्ल की तरह, कुछ छोटी चम्मच एक कप पानी में डाले, एक घोल बनाने के लिए और सामान्य की तरह कटे केलों को इस घोल में डाल दे | एस्कॉर्बिक एसिड या विटामिन सी, एक और एसिड है फल को भूरा होने से बचाने के लिए | विटामिन सी पाउडर अक्सर बड़ी दुकानों में ठण्ड से लड़ने की दवाई के रूप में मिल जाता है | इसे पानी में मिलाये (पैकेट पर दिए निर्देशानुसार) ताकि एक घोल बन जाये और फिर उसमे सामान्य की तरह कटे केले भिगो दे | वैकल्पिक तौर पर, कुटा हुआ विटामिन सी भी बढ़िया काम करेगा | चूँकि कटे केले ऑक्सीजन के संपर्क में आने की वज़ह से भूरे होते है, तो केलों के टुकड़ों को हवा के संपर्क से बचा के रखने से वे भूरे नहीं होंगे | ऐसा करने के कई तरीके है | कुछ नीचे दिये गये है |  एक आसान तरीका है मोम कागज़ का इस्तेमाल करना | केले को इस तरह से काटे कि उसके सारे टुकड़े एक समान हो, फिर उन्हें लम्बी थाली पर रख दे | मोम कागज़ का एक चौकोर टुकड़ा काटे और थाली पर सही से लगाये, फिर उसे केलो के टुकड़ों पर रख दे और धीरे से नीचे दबाये ताकि कागज़ हर टुकड़े से चिपक जाये | केले के टुकड़े थाली और मोम कागज़ के बीच में आ जायेंगे और इससे वे हवा के संपर्क में नहीं आयेंगे | अगर आप के पास वक़्त है, तो छोटे चौकोर मोम कागज़ काट सकते है और उन्हें केले के हर टुकड़े पर अलग रख सकते है | खाने से पहले उन्हें निकालना न भूले |  अगर आप के पास एक वेक्कुय्म (हवा शुन्य) में रखने की मशीन है (जैसे फूड सेवर (food saver) आदि), तो आप इनमे भी केलों के कटे टुकड़ों को रख सकते है |
फल का रस खरीदे या खुद निकाले: कटे केलों पर रस लगा दे: केलों को इस्तेमाल करें या रखें: भूरे हो चुके केलों के टुकड़ों को आप अनानास या ग्रेपफ्रूट के रस से फिर से ताज़ा कर सकते है: सोडा पानी का इस्तेमाल करे: नल का पानी इस्तेमाल करे: पानी मिला सिट्रिक एसिड इस्तेमाल करे: पानी मिला के सिरके का इस्तेमाल करे: घुला हुआ विटामिन सी (c) ले: कटे केलों का हवा से संपर्क कम करे:
https://www.wikihow.com/Keep-Sliced-Bananas-from-Discoloring https://www.wikihow.com/Keep-Sliced-Bananas-from-Discoloring
Using Fruit Juice Using Other Tricks